3.pielikums

“Kanalizācijas un ūdensvadu stāvvadu nomaiņa

 daudzdzīvokļu mājai Teātra ielā 6, Balvos”

(ID Nr. P/A SAN-TEX 2025/2)

**TEHNISKĀ SPECIFIKĀCIJA/ TEHNISKAIS PIEDĀVĀJUMS**

**“Kanalizācijas un ūdensvadu stāvvadu nomaiņa daudzdzīvokļu mājai Teātra ielā 6, Balvos”**

**(ID Nr. P/A SAN-TEX 2025/2)**

**Veicamie darbi:**

Kanalizācijas un ūdensvadu stāvvadu nomaiņa daudzdzīvokļu mājai Teātra ielā 6, Balvos.

**Darba uzdevums:**

1. Izpildītāja pienākums ir patstāvīgi sekot līdzi izmantoto materiālu un veikto darbu kvalitātei. Būvniecības tehnoloģijai un darba organizācijai jānodrošina iespēju pasūtītājam kontrolēt darbu gaitu un apjomus.
2. Pasūtītājs jebkurā brīdī var veikt izpildīto darbu, izmantoto materiālu, tehnisko risinājumu pārbaudi un testēšanu. Darbu apturēšana, kas radusies uz pārbaudes brīdi vai pārbaudes negatīvo rezultātu dēļ, netiks uzskatīta par iemeslu darbu veikšanas termiņa pagarināšanai.
3. Izpildītājs ir atbildīgs par ugunsdrošības, darba drošības un vides aizsardzības normu ievērošanu un izpildi.
4. Līguma darbības laikā darbuzņēmējam jābūt spēkā esošām celtniecības darbu/būvspeciālistu civiltiesiskās atbildības obligātās apdrošināšanas polisēm.
5. Visus darbus jāveic ievērojot būvniecības tehnoloģijas, normatīvus un tehniskos noteikumus. Darbu veikšanas laikā Izpildītāja pienākums ir nodrošināt kārtību objektā. Pēc darbu pabeigšanas, Izpildītājs nodrošina būvgružu utilizēšanu un darba vietas uzkopšanu.
6. Visiem izmantotajiem materiāliem jābūt sertificētiem saskaņā ar Latvijas Republikas standartiem un normatīviem dokumentiem. Pēc Pasūtītāja pieprasījuma Izpildītājam jāiesniedz materiālu sertifikātus, kuri apliecina produkcijas atbilstību drošības un kvalitātes prasībām, kā arī Latvijas Republikas standartiem un normatīviem.
7. **Ūdensvada stāvvadus** jāmaina no stāvvada noslēguma armatūrām pagrabā (ieskaitot, ja nepieciešams) līdz pirmajām noslēguma armatūrām dzīvokļos (ieskaitot, ja nepieciešams).
8. Ja darbu izpildei nepieciešams nomainīt plombas ūdens skaitītājiem, par to jāinformē Pasūtītājs. Aizliegts noņemt un uzstādīt plombas patvaļīgi. Ja Izpildītājs noņem plombas bez Pasūtītāja atļaujas, viņam ir pienākums kompensēt iedzīvotājiem radušos zaudējumus sakarā ar uzlikto sodu par plombu nesankcionētu demontāžu.
9. **Kanalizācijas stāvvadi** maināmi no pieslēguma guļvadiem ieskaitot, līdz ievadiem dzīvokļos, ieskaitot trejgabalus pie sēdpodiem un pieslēgumus ventilācijas šahtām.
10. Pēc šahtu atvēršanas pieaicināt Pasūtītāja pārstāvjus. Pēc apsekojuma rezultātiem, darbi var tikt samazināti, ja atsevišķi stāvvadu posmi ir jau kvalitatīvi nomainīti.
11. Pēc cauruļvadu nomaiņas, Izpildītājs iesniedz Pasūtītājam izpildes shēmas (stāvvadiem aksonometrijā), kurās jābūt atzīmētām nomainīto stāvvadu izvietojuma vietām, cauruļu diametriem un iebūvēto materiālu nosaukumiem.
12. Demontētos vecos cauruļvadus jānodod Balvu novada pašvaldības aģentūrai “SAN-TEX”.
13. Veikt sistēmas hidraulisko pārbaudi.

**Pretendenta materiāltehniskais nodrošinājums:**

1. Piedāvājuma cenā Izpildītājs iekļauj visus darbus, tajā skaitā izdevumus objekta, ja nepieciešams, iekārtošanai un uzturēšanai, ūdenim, elektrībai u.c. Piedāvājuma cenā iekļauj darbu kvalitātes kontroles un nodrošināšanas izmaksas.
2. Darbu veikšanai Izpildītājs izmanto savas iekārtās, konstrukcijas, materiālus, mehānismus, darbaspēku. Visiem nepieciešamajiem ekspluatācijas materiāliem ir jābūt iekļautiem Izpildītāja finanšu piedāvājumā, vadoties pēc tehnoloģiskās nepieciešamības, bez speciāla pasūtītāja pieprasījuma.

**Garantijas nosacījumi:**

* + - 1. Par pielietoto materiālu, izpildīto darbu kvalitāti atbild Izpildītājs. Izpildītājs pārbaudes, defektu konstatēšanu un novēršanu veic par saviem līdzekļiem.
			2. Garantijas laika ietvaros Izpildītājs par saviem līdzekļiem nodrošina defektu un/vai trūkumu novēršanu, ja tas ir nepieciešams tā tehnisko īpašību un funkcionalitātes saglabāšanai.

**Vispārīgas prasības:**

Vismaz 2 (divas) darba dienas pirms būvdarbu uzsākšanas, brīdināt mājas iedzīvotājus par veicamiem būvdarbiem, izvietojot paziņojumu attiecīgajā kāpņu telpā. Paziņojumā norāda plānoto darbu izpildes termiņu, darba dienas remonta uzsākšanas un pabeigšanas laiku, atbildīgās personas tālruņa numuru.

Pirms attiecīgās šahtas atvēršanas (dzīvokļos un kāpņutelpās), ūdens un kanalizācijas stāvvada nomaiņas darbu uzsākšanas, precīzu laiku saskaņot ar attiecīgā ūdens un kanalizācijas stāvvada lietotājiem (dzīvokļa īrniekiem/īpašniekiem).

**Pirms** būvdarbu uzsākšanas un šahtas atvēršanas, kā arī **pēc** stāvvadu nomaiņas, Izpildītājs veic dzīvokļa būvdarbu zonas fotofiksācijas attiecīgajā dzīvoklī.

Darbu izpildes laikā Izpildītājam jānodrošina droša un netraucēta ēkas funkcionālā ekspluatācija - nedrīkst būt ūdens piegādes traucējumi ilgāk par astoņām stundām. Pēc darba dienas beigām ūdens un kanalizācijas izmantošanas iespējas dzīvokļiem jāatjauno.

**Objekta apsekošana:**

Pirms piedāvājuma iesniegšanas Pasūtītājs nodrošina Izpildītājam iespēju apsekot objektu, lai iepazītos ar tā faktisko stāvokli un veicamā darba apjomu. Objekta apsekošana tiek dokumentēta, sagatavojot aktu, kuru paraksta abas puses. Gadījumā, ja Izpildītājs neizmanto iespēju apsekot objektu, tas apņemas necelt pretenzijas par papildus darbiem, kas varēja objektīvi tikt konstatēti apsekošanas laikā. Par objektīvi konstatējamiem tiek uzskatīti tie darbi, kas apsekošanas laikā ir vizuāli redzami vai skaidri izriet no objekta tehniskā stāvokļa, pieejamajiem datiem vai dokumentācijas. Par objektīvi konstatējamiem netiek uzskatīti defekti vai apstākļi, kas slēpti zem konstrukcijām, nav redzami apsekošanas laikā vai kuru noteikšanai nepieciešama īpaša tehnika, instrumenti vai testi.

□ *(atzīmē, ja piekrīt)* **Pretendents apliecina, ka apņemas izpildīt pasūtītāja Tehniskajā specifikācijā noteiktās prasības.**

20\_\_.gada \_\_.\_\_\_\_\_\_\_\_\_[[1]](#footnote-1)

*Amats, vārds uzvārds, paraksts*1\_\_\_\_\_\_\_\_\_\_\_\_\_\_\_\_

1. Rekvizītus “datums” un “paraksts” neaizpilda, ja dokuments sagatavots atbilstoši normatīvajiem aktiem par elektronisko dokumentu noformēšanu. [↑](#footnote-ref-1)